युवा जागरूकता विकास कार्यक्रम पर चर्चा
पसारीसोशल एंड रुरल डेवलपमेंट रिसर्च फाउंडेशन चिड़ावा, परमवीर पीरूसिंह किसान क्लब बेरी यूथ क्लब के संयुक्त तत्वावधान में गुरुवार को बेरी में हुई बैठक में युवाओं को जागरूक करने के लिए विकास कार्यक्रम पर चर्चा हुई। फाउंडेशन के मुख्य समंवयक डॉ. गणेश चेतीवाल ने संस्थान के उदेश्यों पर प्रकाश डालते हुए युवाओं में जागरुकता पैदा करने के लिए संस्थान द्वारा चलाए जा रहे युवक विकास कार्यक्रम की जानकारी दी। उन्होंने बताया कि कार्यक्रम का उदेश्य युवा जागृति, स्वरोजगार, दक्षता विकास के माध्यम से युवाओं को आत्म निर्भर बनाना है। बैठक में किसानों ने रबी फसल में दीपक नियंत्रण, चने की लट, सरसों, मैथी में तैलिया समस्या बताई जिस पर उनके निवारण के उपायों की जानकारी दी गई। महिला समन्वयक बबली देवी, प्रदीप सिंह, हेमुसिंह, जगरूपसिंह, प्रभुसिंह मौजूद थे।
hin_Deva hin_Deva